EkBass/fiwiki-20250220-pages-articles huggingface dataset:
Uusi maailmanjärjestys

Uusi maailmanjärjestys, lyhenne UMJ (englanniksi 'New World Order', lyhenne NWO) tarkoittaa kansainvälisen politiikan kielenkäytössä merkittävää aikakauden vaihtumista. Erityisesti sillä on viitattu kylmän sodan jälkeiseen maailmaan. Neuvostoliiton presidentti Mihail Gorbatšov käytti termiä 7. marraskuuta 1988 YK:n 43. Yleiskokoukselle pitämässään puheessa kuvatessaan visiotaan kylmän sodan jälkeisestä maailmasta, jossa tähdellisiä ovat Neuvostoliiton aseistariisunta ja YK:n keskeinen rooli. Myös Yhdysvaltojen presidentti George Bush vanhempi käytti termiä Yhdysvaltojen oikeiston uutta globaalia valtastrategiaa käsittelevässä 11. syyskuuta 1990 Yhdysvaltain kongressille pitämässään puheessa "Kohti uutta maailmanjärjestystä" ().George H. W. Bush, Address Before a Joint Session of the Congress on the Persian Gulf Crisis and the Federal Budget Deficit, puhe kongressille, Bushlibrary.tamu.edu == Lähteet == Luokka:Kansainvälinen politiikka Luokka:George H. W. Bushin presidenttikausi
Luettelo Yhdysvaltain maavoimien yksiköistä

Yhdysvaltojen maavoimien yksiköitä: ==Armeijat== *3. armeija *7. armeija *8. armeija ==Armeijakunnat== *I armeijakunta *II armeijakunta *III armeijakunta *IV armeijakunta *V armeijakunta ==Divisioonat== ===Aktiiviset divisioonat=== *1. panssaridivisioona *1. ratsuväkidivisioona *1. jalkaväkidivisioona *2. jalkaväkidivisioona *3. jalkaväkidivisioona *4. jalkaväkidivisioona *10. vuoristodivisioona *25. jalkaväkidivisioona *82. maahanlaskudivisioona *101. maahanlaskudivisioona ===Integroidut divisioonat=== *7. jalkaväkidivisioona *24. jalkaväkidivisioona ===Kansalliskaartin divisioonat=== *28. jalkaväkidivisioona *29. jalkaväkidivisioona *34. jalkaväkidivisioona *35. jalkaväkidivisioona *38. jalkaväkidivisioona *40. jalkaväkidivisioona *42. jalkaväkidivisioona *49. jalkaväkidivisioona ===Reservin koulutusdivisioonat=== *75. divisioona *78. divisioona *80. divisioona *84. divisioona *85. divisioona *87. divisioona *89. divisioona *91. divisioona *95. divisioona *98. divisioona *100. divisioona *104. divisioona *108. divisioona ===Lakkautetut divisioonat=== *23. jalkaväkidivisioona *24. jalkaväkidivisioona *27. jalkaväkidivisioona *88. jalkaväkidivisioona *11. maahanlaskudivisioona *13. maahanlaskudivisioona *17. maahanlaskudivisioona *84. maahanlaskudivisioona *100. maahanlaskudivisioona *108. maahanlaskudivisioona ==Katso myös== * Buffalo soldier Maavoimien yksiköt Luokka:Sotilasyksiköt Luokka:Yhdysvaltain maavoimat
Etiopianbanaanit

Etiopianbanaanit eli pullobanaanit (Ensete) on yksi kolmesta banaanikasvien (Musaceae) heimoon kuuluvasta suvusta. == Historia == Etiopianbanaanien suvun on kuvannut alun perin Paul Fedorowitsch Horaninow (1796–1865) teoksessaan Prodromus Monographiae Scitaminarum vuonna 1862. Sukuun kuului tällöin yksi laji, Ensete edule, joka tunnetaan nykyisin nimellä etiopianbanaani (Ensete ventricosum). Suku ei kuitenkaan saanut yleistä hyväksyntää, ennen kuin E. E. Cheesman otti sen uudelleen käyttöön vuonna 1947 Kew Bulletinissa julkaistussa banaanikasvien taksonomiaa käsittelevässä artikkelissa. Etiopianbanaanit käsitti tällöin 25 lajia. Cheesman tosin myönsi, että kenttätutkimukset voivat osoittaa monen taksonin toistensa synonyymeiksi.Gerda Rossel and David Constantine: Ensete Simmonds julkaisi vuonna 1960 uuden etiopianbanaaneja käsittelevän luokittelun. Lajimäärä oli tällöin vähentynyt kuuteen. Hiljattain Flora of China on julkaissut uuden Yunnanista löydetyn lajin, jolle on annettu nimeksi Ensete wilsonii. Laji muistuttaa Ensete glaucumia ja sen taksonominen asena on toistaiseksi vielä kiistanalainen. Myös Thaimaasta on löydetty mahdollisesti uusi laji, joka muistuttaa Ensete superbumia, mutta sitä ei ole vielä virallisesti kuvattu. Näiden lisäksi Aasiasta voi vielä löytyä muitakin tieteelle uusia lajeja. == Lajit == Ensete-suku sisältää 6–7 lajia: * Ensete gilletii — Afrikka * Ensete glaucum — Kaakkois-Aasia, Intiasta Papua-Uuteen- Guineaan * Ensete hornblei — Afrikka * Ensete perrieri — Madagaskar * Ensete superbum — Intia * Ensete ventricosum — etiopianbanaani, Afrikka * Ensete wilsonii — Kiina, Yunnan, taksonominen asema kiistanalainen. == Lähteet == == Aiheesta muualla == * Finto: Kassu – Kasvien suomenkieliset nimet: Ensete * Suomen Lajitietokeskus: Pullobanaanit – Ensete
Pohjushedelmä

Pohjushedelmä on epähedelmä, jonka seinämään sisältyy kukkapohjusta. Pohjushedelmiä ovat esimerkiksi mansikoiden (Fragaria), banaanikasvien (Musaceae), kurkkukasvien (Cucurbitaceae), herukoiden (Ribes) sekä Vaccinium- suvun lajien hedelmät eli muun muassa puolukka, mustikka ja isokarpalo. Tarkemmin voidaan käyttää nimityksiä pohjusmarja ja pohjuspähkylä sen mukaan, mitä pohjushedelmä muistuttaa. Luokka:Hedelmätyypit en:Berry#Modified berries
Vytšegda

Vytšegda (, ) on Vienanjoen suurin sivujoki Venäjällä Komin tasavallan eteläosassa ja Arkangelin alueen kaakkoisosassa. Sen pituus on 1 130 kilometriä ja valuma-alueen laajuus 121 000 neliökilometriä. Keskimääräinen virtaama on Syktyvkarin luona 599 ja joen suussa 1 100 kuutiometriä sekunnissa. Vytšegda saa alkunsa Timanin selänteen eteläosasta, virtaa kohti länttä ja laskee Vienanjokeen Kotlasin kaupungin luona. Suurimmat sivujoet ovat oikealta puolelta Vol, Višera ja Vym sekä vasemmalta Nem, Severnaja Keltma, Loktšim, Sysola ja Viled. Joki on merkittävä uittoväylä. Keväällä se on liikennöintikelpoinen 959 kilometrin matkalla Voldinoon saakka, kesällä ja syksyllä 693 kilometrin matkalla Ust-Kulomiin. Tärkeimmät satamat ovat Solvytšegodsk, Jarensk, Mežog, Aikino, Syktyvkar ja Ust-Kulom. Vytšegdaa ja sen yläjuoksun kannaksia pitkin on kulkenut Kama-joelle ja Siperiaan johtanut muinainen kauppareitti. Vuosina 1785–1822 Vytšegdan sivujoen Severnaja Keltman ja Kaman sivujokeen Južnaja Keltmaan laskevan Džuritš-joen välille rakennettiin Katariinan kanava (ven. Severo-Jekaterininski kanal). Vähäisen käytön takia se suljettiin jo vuonna 1838. ==Lähteet== == Aiheesta muualla == Luokka:Arkangelin alueen joet Luokka:Komin tasavallan joet Luokka:Vienanjoen vesistö
Ižma

Ižma (, ) on Petšoran sivujoki Komin tasavallassa Venäjällä. Sen pituus on 531 kilometriä, valuma-alueen laajuus 31 000 neliökilometriä ja keskimääräinen virtaama 154 kilometrin päässä joen suusta 203 kuutiometriä sekunnissa. Ižma saa alkunsa Timanin selänteen eteläosasta ja virtaa kohti pohjoista. Se on liikennöintikelpoinen Uhtajoen suuhun saakka. Suurimmat sivujoet ovat Uhta, Aijuva ja Sebys. Joen varrella sijaitsee Sosnogorskin kaupunki ja Ižman piirikeskus. Seudulla asuu Ižman komeja. ==Lähteet== Luokka:Komin tasavallan joet Luokka:Petšoran vesistö
Parque del Buen Retiro

Parque del Buen Retiro, tunnettu myös nimellä El Retiro, on 125 hehtaarin kokoinen puisto Madridissa, Espanjassa lähellä Pradon museota. Puisto sijaitsi aikoinaan Madridin ulkopuolella, mutta kaupunki on kasvanut ympäröimään sen kokonaan. Alun perin puiston paikalla sijaitsi kuningas Filip IV:n vuonna 1632 rakennuttama kuninkaanpalatsi. Napoleonin sotien aikana suurin osa palatsista tuhoutui luoden tilan puistolle, joka avattiin yleisölle vuonna 1868. Muutamat jäljelle jääneet rakennukset toimivat museoina. Puistossa kasvaa 15 000 puuta, joiden joukossa on Madridin vanhin puu, noin 400 vuotta vanha sypressi. Puiston keskellä sijaitsee Estanque del Retiro, suuri tekojärvi. Järven rannalla on Alfonso XII:n muistomerkki, johon kuuluu puoliympyrän muotoinen pylväsrivi ja korkealla jalustalla oleva veistos hevosen selässä istuvasta Alfonsosta. Puistoon kuuluu myös Palacio de Cristal, jonka Ricardo Velázquez Bosco suunnitteli vuonna 1887 Lontoossa sijaitsevan vastaavanlaisen lasipaviljongin innoittamana. Se kuuluu Espanjan hienoimpiin valurautarakennuksiin. Velázquez Bosco suunnitteli myös Palacio de Velázquezin, jossa järjestetään nykyisin vaihtuvia näyttelyitä. Muita nähtävyyksiä ovat muun muassa El Angel Caído, maailman ainut Luciferin, langenneen enkelin, kunniaksi pystytetty patsas, sekä Bosque de los Ausentes, muistomerkki Madridin terrori-iskuissa maaliskuussa 2004 menehtyneille. == Kuvia == Puerta de Felipe IV 1.JPG|Puerta de Felipe IV (1680) Puerta de España.jpg|Puerta de España Buen Retiro - Puerta de la Independencia 01.jpg|Puerta de la Independencia Palacio de Cristal - 02.jpg|Kristallipalatsi Madrid - Palacio de Cristal.jpg|Kristallipalatsi Buen Retiro Angel caido01.jpg|Ricardo Bellver: Fuente del Ángel Caído (1877) Monumento a Alfonso XII de España en los Jardines del Retiro - 04.jpg|Estanque del Retiro Monumento a Alfonso XII.002 - Parque del Buen Retiro.JPG|Monumento Alfonso XII (1922) Palacio de Velazquez (Madrid) 01.jpg|Palacio de Velázquez (1881–1883) Casita del Pescador - Madrid - view 1.JPG|Casita del Pescador General Arsenio Martínez-Campos, Parque del Buen Retiro, Madrid.JPG|Kenraali Arsenio Martínez- Camposin ratsastajapatsas (1907) Jardines del Buen Retiro - Parterre (Madrid) 04.jpg|Plaza del Parterre Rosaleda del Retiro (Madrid) 08.jpg|Ruusutarha Paseo de la Argentina (Retiro, Madrid) 03.jpg|Paseo de la Argentina (Paseo de las Estatuas) File:Monument to Jacinto Benavente in the Buen Retiro Park, Madrid, Spain.jpg|Muistomerkki Jacinto Benavente == Lähteet == == Aiheesta muualla == Luokka:Madrid Luokka:Puistot
Saratov

Saratov () on 837 900 asukkaan (2010) suurkaupunki Volgan varrella Euroopan- puoleisen Venäjän kaakkoisosassa. Se on Saratovin alueen hallinnollinen keskus. == Talous == Saratov on merkittävä teollisuuskeskus. Siellä on kone-, metalli-, öljynjalostus-, puu-, nahka-, elintarvike-, kemian- ja tupakkateollisuutta. == Liikenne == Saratovista on rautatieyhteydet Moskovaan, Volgogradiin, Astrahaniin, Kazakstaniin ja Samaraan. Kaupungissa on suuri jokisatama. Saratovin suurkaupunkialueella on kolme lentokenttää: Saratovin kansainvälinen lentoasema (Saratovin Gagarinin kansainvälinen lentoasema), Saratov-Engels (Engels-2, Engelsin lentotukikohta) ja Saratov-Sokolovyi (sotilashelikoptereiden lentotukikohta). Ennen vuonna 2019 käyttöön avattua Gagarinin lentoasemaa Saratovin siviililentokenttä sijaitsi kaupungin pohjoispuolella Dubkissa (Saratov-Dubki). == Nähtävyyksiä == Saratovissa on yli 50 kirkkoa, joista huomattavin on Troitskin tuomiokirkko eli Pyhän Kolminaisuuden tuomiokirkko. Kaupungin lähellä on höyryveturipuisto. == Oppilaitokset == Saratov on merkittävä koulu- ja tiedekaupunki. Kaupungissa toimiva Tšernyševskin yliopisto on perustettu 1909. Lisäksi kaupungissa on useita muita korkeakouluja. Kaupungissa on myös 6 Venäjän tiedeakatemian osastoa ja 21 tutkimusinstituuttia. == Historia == Iivana Julma perusti Saratovin 1590 linnoitukseksi Kubanin kasakoita vastaan. Nimi Saratov tulee tataarin kielen sanasta "Sary Tau", mikä on suomeksi "keltainen vuori". Kaupunki sijaitsi aluksi Volgan itärannalla vastapäätä nykyistä Saratovia ja oli nimeltään Pokrovsk. Kaupunki siirrettiin nykyiselle paikalleen 1674. Saratovista kehittyi 1800-luvulla tärkeä satamakaupunki höyrylaivaliikenteen alettua ja Moskovan-Astrahanin radan valmistuttua. Saratov oli 1900-luvun alussa Venäjän kolmanneksi suurin kaupunki (asukasluku vuonna 1913 oli 198 000. Saratov oli Venäjän keisarikunnan aikana Saratovin kuvermentin pääkaupunki. Saratoviin valmistui rautatie 1870 kun valtion rakentama Tambovin - Saratovin rata avattiin liikenteelle. Yksityinen Rjazanin - Uralskin rautatieyhtiö osti radan valtiolta 1892 ja liikennöi vuoteen 1914, jonka jälkeen rata lunastettiin valtiolle. Ennen kuin rautatiesilta Volgan yli valmistui 1916, hoidettiin liikenne Volgan yli höyrylautalla. Ennen toista maailmansotaa kaupungissa asui noin 10 000 volgansaksalaista, mutta sodan aikana heidät karkotettiin Siperiaan ja Keski-Aasiaan. Kaupunki oli ennen ensimmäistä maailmansotaa volgansaksalaisten suurin kaupunki. Saksalaisia kyliä alueella oli noin sata. Kaupungissa asui myös paljon mordvalaisia, tataareja ja jopa kalmukkeja. Kiovan yliopisto oli ensimmäisen maailmansodan aikana evakuoituna Saratoviin 1915–1916. == Ystävyyskaupungit == * Chapel Hill, Yhdysvallat (1992) * Carrboro, Yhdysvallat (1992) * Taiyuan, Kiina (1994) * Dobritš, Bulgaria (1996) * Kazan, Venäjä (1999) * Łódź, Puola (2004) * Volgograd, Venäjä (2004) * Shaoyang, Kiina (2004) * Catanzaron maakunta, Italia (2004) * Dallas, Yhdysvallat (2004) ==Lähteet== ==Aiheesta muualla== Luokka:Saratovin alueen kaupungit
Euroopan liberaalidemokraattinen puolue

Euroopan liberaalidemokraattinen puolue (, lyh. ALDE Party) on liberaalidemokraattisia arvoja Euroopassa edustava europuolue. ALDE-puolue koostuu 67:stä jäsenpuolueesta ja henkilöjäsenistä ympäri Eurooppaa. Euroopan parlamentissa ALDE-puolueen jäsenpuolueiden europarlamentaarikot muodostavat yhdessä Euroopan demokraattisen puolueen ja Renessanssi-listan europarlamentaarikkojen kanssa Uudistuva Eurooppa -ryhmän, joka on parlamentin kolmanneksi suurin. ==Historia== Liberaalidemokraatit muodostivat ensimmäisen poliittisen ryhmänsä vuonna 1976 ensimmäisiä eurovaaleja varten. Puolue tunnettiin aiemmin lyhenteellä ELDR, kunnes Dublinin konferenssin yhteydessä 10. marraskuuta 2012 se vaihtoi nimekseen Alliance of Liberals and Democrats for Europe Party, lyh. ALDE Party. == Jäsenpuolueet == === Täysjäsenet === Luettelo Euroopan liberaalidemokraattisen puolueen täysjäsenistä: Maa Puolue Lyhenne Demokraatit 66 D66 Vapauden ja demokratian kansanpuolue Andorran liberaalit LA Reformiliike MR Flaamilaiset liberaalit ja demokraatit Open VLD Bosnia ja Hertsegovina Meidän puolue NS Oikeuksien ja vapauksien liike MRF Ciudadanos Cs Fianna Fáil FF Reformipuolue V +Europa +Europa Italian radikaalit IR Neos – Uusi Itävalta NEOS Uuden Kosovon liitto AKR Kroatian kansanpuolue – Liberaalidemokraatit HNS Istrian demokraattinen kokous IDS-DDI Demokraattinen rintama DP Yhdistyneet demokraatit UD Latvijas attīstībai LA Kustība Par! PAR Liettuan tasavallan liberaalien liike LS Demokraattinen puolue DP Liberaalipuolue PL Montenegro Montenegron liberaalipuolue LPCC Liberaalipuolue V Liberaalidemokraattinen puolue LDP Radikaaliliike MR Demokraattien ja riippumattomien unioni UDI Pelastakaa Romania -liitto USR Keskustapuolue C Liberaalit L Vapaa demokraattinen puolue FDP Progresívne Slovensko PS Marjan Šarecin lista LMŠ Moderni keskustapuolue SMC Suomen Keskusta KESK Suomen ruotsalainen kansanpuolue RKP/SFP Sveitsin liberaalipuolue FDP Sveitsin vihreä liberaalipuolue GLP Radikaali Venstre R Venstre V ANO 2011 Holos Golos Ukrainan eurooppalainen puolue UEP Momentum M Jabloko J Viron keskustapuolue KESK Viron reformipuolue REF Liberaalidemokraatit LD === Liitännäisjäsenet === ALDE:n liitännäisjäseniä ovat: Maa Puolue Armenia Armenian kansalliskongressi Valoisa Armenia Azerbaidžan Müsavat Bosnia ja Hertsegovina Liberaalidemokraattinen puolue Georgia Vapaat demokraatit Republikaaninen puolue Italia Team Köllensperger Kroatia Kroatian sosiaaliliberaalinen puolue GLAS Centar Liettua Vapauspuolue Malta Demokraattinen puolue Portugali Liberaali aloite Puola Nowoczesna Slovenia Stranka Alenke Bratušek Ukraina Kansan voima Sila Ljudeí Unkari Unkarin liberaalipuolue Valko-Venäjä Vapauden ja edistyksen puolue Venäjä Kansan vapauden puolue PARNAS Yhdistynyt kuningaskunta Alliance Party of Northern Ireland Gibraltarin liberaalipuolue == Katso myös == * LYMEC (nuorisojärjestö) == Lähteet == == Aiheesta muualla == * Euroopan liberaalidemokraattinen puolue * Luokka:Liberaalit puolueet
Rynnäkköpanssarivaunu

Rynnäkköpanssarivaunu on panssarivaunutyyppi, jonka tarkoituksena on kuljettaa taistelukentälle jalkaväkeä ja tukea sitä taistelussa. Rynnäkköpanssarivaunu on tela-alustainen, kevyesti panssaroitu ja aseistettu tykillä tai konetykillä, sekä mahdollisesti myös panssarintorjuntaohjuksilla. Rynnäkköpanssarivaunuja voidaan käyttää myös tiedustelutehtävissä. == Ominaisuudet == Rynnäkköpanssarivaunun perusominaisuudet: thumb|300px|Suomen puolustusvoimien neuvostovalmisteinen BMP-2-rynnäkköpanssarivaunu === Panssarointi === Rynnäkköpanssarivaunun panssarointi on huomattavasti kevyempi kuin taistelupanssarivaunun, mutta kuitenkin parempi kuin miehistönkuljetusvaunuissa. Panssarointi vaihtelee muutamasta millimetristä 100 millimetriin. Raskain panssarointi sijaitsee yleensä rynnäkköpanssarivaunun keulassa. Panssaroinnin tarkoitus on suojata sotilaita jalkaväen käsiaseilta, mutta ei alikaliiperiammuksilta, panssarintorjuntaohjuksilta tai ontelokranaateilta. Rynnäkköpanssarivaunussa voi olla myös reaktiivipanssarointi. === Aseistus === Yleensä rynnäkköpanssarivaunut on aseistettu konetykillä, jotkut mallit panssarivaunukanuunalla. Pääaseen lisäksi rynnäkkövaunussa voi olla yksi tai useampi konekivääri ja mahdollisesti panssarintorjuntaohjusten ampumalaite tai mahdollisuus ampua ohjuksia pääaseen putkesta. Myös kevyitä ilmatorjuntaohjusjärjestelmiä voidaan yhdistää vaunuun. === Liikkuvuus === Rynnäkköpanssarivaunun tärkein ominaisuus on hyvä liikkuvuus. Vaikka se on tiellä hitaampi kuin vastaavat pyöräalustaiset ajoneuvot, se kykenee telojensa ansiosta liikkumaan maastossa monipuolisemmin. Rynnäkköpanssarivaunun massa on yleensä 13–30 tonnia. Huippunopeus on yleensä 50–70 km/h. === Kuljetusmahdollisuudet === Koska rynnäkköpanssarivaunut on tarkoitettu kuljettamaan jalkaväkeä, täytyy niissä olla siihen tarkoitettu tila. Tämä on lähes poikkeuksetta sijoitettu vaunun takaosaan. Yleensä miehistötilassa on tilaa 6–13:lle sotilaalle. == Käyttö == Rynnäkköpanssarivaunulla kuljetetaan jalkaväkeä taistelukentälle tai sen välittömään läheisyyteen, minkä jälkeen sen ensisijaisena tehtävänä on tukea jalkaväkeä suorasuuntaustulella. Panssarintorjuntaohjuksin aseistetut rynnäkkövaunut voivat tuhota myös vihollisen raskaasti panssaroituja ajoneuvoja. == Rynnäkköpanssarivaunut == *Ajax (Iso-Britannia) *AMX-10P (Ranska) *AMX VCI (Ranska) *ASCOD (Espanja/Itävalta) *BMP-1 (Venäjä) *BMP-2 (Venäjä) *BMP-3 (Venäjä) *BMP-23 (Bulgaria) *BMD (Venäjä) *BMD-2 (Venäjä) *BMD-3 (Venäjä) *Bionix 25 IFV (Singapore) *CV9030 (Ruotsi) *CV9035 (Ruotsi) *CV9040 (Ruotsi) *Dardo (Italia) *M2 Bradley (Yhdysvallat) *Marder (Saksa) *MOWAG Tornado (Sveitsi) *MLVM (Romania *Pbv 302 (Ruotsi) *Puma (Saksa) *Saurer 4K 4FA (Itävalta) *Warrior (Iso-Britannia) == Lisälukemista == * Christopher F. Foss; Jane´s Tanks and combat vehicles recognition guide. * Panssariprikaati.fi * Luokka:Seulonnan keskeiset artikkelit
Knjaz Potjomkin-Tavritšeski

Knjaz Potjomkin-Tavritšeski () oli vuonna 1904 valmistunut Venäjän keisarikunnan laivaston taistelulaiva, joka oli nimetty ruhtinas Grigori Potjomkinin mukaan. Aluksen miehistö nousi 1905 kapinaan, mitä pidettiin myöhemmin Venäjän vallankumouksen alkuna. Laivassa tapahtunut kapina muistetaan erityisesti Sergei Eisensteinin elokuvasta Panssarilaiva Potemkin ( 1925). == Palvelus == Potjomkin liitettiin palvelukseen otettaessa Venäjän Mustanmeren laivastoon. === Kapinan kulku === Alus oli Tenderin saaressa kokeilemassa aseitaan Venäjän–Japanin sotaan lähtöä varten. Mustanmeren laivaston sosiaalidemokraattien keskuskomitea suunnitteli 27. kesäkuuta 1905 kapinaa syksyksi. Kapina Potjomkinilla puhkesi spontaanisti jo 14. kesäkuuta. Syynä oli torpedovene n:o 267:n laivalle tuoma heikkolaatuinen liha, mitä koskevia valituksia laivan kapteeni Golikov ei ottanut huomioon. Kapinassa hänet ja moni muu laivan upseereista ammuttiin. Jäljelle jääneet vangittiin kuten tehtiin myös torpedovene n:o 267:n upseereille, koska myös sen miehistö liittyi kapinaan. Kapinan johtaja Grigori Vakulenšuk haavoittui kapinassa kuolettavasti. Kapinalliset valitsivat keskuudestaan komitean johtamaan alusta ja asettamaan uuden päällystön upseerien tilalle. Potjemkin ja torpedovene n:o 267 lipuivat kohti Odessan satamaa, Sevastopolissa vedettiin punalippu mastoon ja julistettiin vallankumouksen laivalla alkaneen. Kaupungissa alkoi myötätuntoyleislakko. Vakulenšukin hautajaisista tuli poliittinen mielenosoitus. Alus pakeni Romaniaan, josta sen miehistö sähkötti vetoomuksia tsaarinvallan kaatamiseksi. Miehistö luovutti aluksen Constanțassa romanialaisille ja pakeni ulkomaille. Osa heistä palasi Lokakuun vallankumouksen jälkeen Venäjälle. === Kapinan jälkeen === Alus nimettiin 12. toukokuuta 1905 Pantelimoniksi, jolloin siitä tehtiin myös Mustanmeren laivaston lippulaiva. Sen keulatorpedoputket sekä taistelutasanteet 47 mm tykkeineen poistettiin 1910–1911. Alus osallistui useisiin Mustanmeren laivaston operaatioihin ensimmäisessä maailmansodassa, jonka aikana vuonna 1915 alukselle asennettiin kaksi 76 mm ilmatorjuntatykkiä yläkannelle. Loput torpedoputket poistettiin 1916 ja loput 75 mm tykit vuotta myöhemmin. Se sai 13. huhtikuuta 1917 alkuperäisen nimensä ja kuukautta myöhemmin 11. toukokuuta alus nimettiin Boretz za Svoboduksi.Gardiner, Robert 1860-1905 s. 182Gardiner, Robert 1906-1921 s. 294 Aluksella nostettiin Ukrainan lippu 1918. Sevastopolin antautuessa toukokuussa alus joutui saksalaisille. Marraskuussa alus antautui Britannian kuninkaalliselle laivastolle. Aluksen konehuoneet tuhottiin 9. huhtikuuta 1919, jotta alueella edenneet punaiset joukot eivät voisi hyödyntää alusta. == Lähteet == * * === Viitteet === == Aiheesta muualla == * Sevastopo- info: Taistelulaiva Ruhtinas Potjomkin Taurialainen * Sevastopo-info: Taistelulaiva Ruhtinas Potjomkin Taurialainen Luokka:Venäjän historia Luokka:Neuvostoliiton historia Luokka:Venäjän keisarikunnan laivaston taistelulaivat Luokka:Kapinat Venäjällä Luokka:Kapinat laivoilla Luokka:Odessan historia
Akira Ishiguro

Akira Ishiguro (s. 1960) on japanilainen freelance-kosketinsoittaja. Hän on vaikuttanut lukuisissa japanilaisissa fuusiorock-yhtyeissä, kuten W.I.N.S. ja PRISM. Muista japanilaisista freelance fuusiojazz -muusikoista hän on tehnyt yhteistyötä Akira Jimbon kanssa. Ishiguro aloitti klassisella pianolla nelivuotiaana, mutta löysi sen jälkeen progen/jazzin omaksi lajikseen. Hänen virtuoosimainen soittotekniikkansa on saanut huomiota jopa meren takana Amerikassa asti. == Aiheesta muualla == *Akira Ishiguron virallinen kotisivu (osittain japaninkieliset sivut) Luokka:Japanilaiset kosketinsoittajat Luokka:Japanilaiset jazzmuusikot Luokka:Fuusiojazz Luokka:Vuonna 1960 syntyneet Luokka:Elävät henkilöt
Henrik Lax

Rolf Henrik Richard Lax (s. 6. toukokuuta 1946 Helsinki) on suomalainen Ruotsalaisen kansanpuolueen poliitikko ja entinen europarlamentaarikko. Lax toimi kansanedustajana 1987–2004 ja valittiin vuonna 2004 Euroopan parlamenttiin. Kesäkuussa 2005 RKP valitsi hänet ehdokkaakseen vuoden 2006 presidentinvaaliin. Lax sai vaaleissa 1,6 prosenttia äänistä.Tulos: Koko maa (1. kierros) (Oikeusministeriö 17.1.2006) Toisella kierroksella hän ilmoitti äänestävänsä Sauli Niinistöä. Henrik Lax on koulutukseltaan varatuomari ja diplomiekonomi. Hän osaa jonkin verran venäjää. Vuoden 2006 vaalin presidenttiehdokkaista Lax kannatti sekä Nato-jäsenyyttä että yhteistyötä Venäjän kanssa voimakkaammin kuin muut oikeiston ehdokkaat eli Bjarne Kallis ja Sauli Niinistö. Sisäpoliittisesti Lax kannattaa määrätietoisesti kaksikielisyyden säilyttämistä ja edellyttää myös suomenkielisiltä todellista kaksikielisyyttä. Lax harrastaa muun muassa purjehdusta. == Huomionosoituksia == * Ranskan ansioritarikunta Kunnialegioonan upseeri-luokan kunniamerkki vuonna 2002. == Lähteet == ==Aiheesta muualla== * * * Luokka:Kansanedustajat Luokka:Suomen ruotsalaisen kansanpuolueen europarlamentaarikot Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Suomalaiset juristit Luokka:Vuonna 1946 syntyneet Luokka:Elävät henkilöt
PRISM (yhtye)

PRISM on japanilainen proge-fuusiojazz-yhtye, jonka perustivat vuonna 1974 basisti Ken Watanabe ja kitaristi Akira Wada. Yhtyeessä on vaikuttanut myös kosketinsoittaja Akira Ishiguro. Yhtye on tyyliltään lähellä samana vuonna Japanissa perustettua fuusioyhtye Casiopeaa. ==Levytykset== PRISM on levyttänyt yli toistakymmentä levyä, mutta niitä löytyy pääosin pelkästään Aasian markkinoilta, etunenässä Japanista ja Etelä-Koreasta. ==Aiheesta muualla== * PRISM-yhtyeen virallinen kotisivu Luokka:Japanilaiset yhtyeet
Souvarit

Souvarit on rovaniemeläinen iskelmäyhtye, jonka kokoonpanoon kuuluvat Lasse Hoikka (laulu), Pasi Alakurtti (rummut), Marko Jolkkonen (harmonikka, laulu, koskettimet), Jouni Ruokamo (koskettimet, laulu) sekä Pauli Ruuskanen (basso, kitara, laulu). Orkesteri on perustettu vuonna 1978 ja nykyisellä kokoonpanolla Souvarit-yhtye on soittanut vuodesta 2019. Yhtye on tuttu esimerkiksi iskelmähitistään "Kuin Havajilla", "Sinisenä lintuna" ja Pariiseja sekä "Sininen huivi"-nimisestä valssista. Yhtye on myös saanut vuosien varrella esimerkiksi Kullervo Linna -palkinnon, parhaan tanssiorkesterin tittelin Suomen parhaat -ohjelmassa ja oman nimilaatan Rovaniemelle. ==Kokoonpano== http://www.souvarit.info * Lasse Hoikka – laulu (1978–), rummut (1978–2011) * Pauli Ruuskanen – basso (1980–1983, 2015–) * Jouni Ruokamo – kosketinsoittimet (1990–) * Marko Jolkkonen – hanuri (2019–) * Pasi Alakurtti – rummut (2017–) ===Entiset jäsenet=== * Juha Salmivuori – basso (1978–1980) * Tapani Peura – hanuri (1978–1979) * Jorma Kyrö – hanuri (1979–1983) * Martti Honkanen – hanuri (1983–1986) * Juhani Torvinen – basso (1983–1985) * Jorma Hietala – basso (1985–2015) * Jukka Lampela – hanuri (1986–2013) * Timo Salmela – rummut (2011–2017) * Mikko Keskimaunu - hanuri (2014–2019) == Albumit == * Ilta Saapuu Ystäväin (2021) * Lapin Legendat (2019) * 40 tuttua & toivotuinta 2 (2017) * Kaunis maailma (2018) 40v Juhlalevy * Laulujeni Lappi (2018) * Laulajan ystävä (2016) * Kiireen rajan taa (2015) * Eläköön (2015) * Lasse Hoikka Ja Souvarit: 40 unohtumatonta (2013) * 35-vuotis Juhla-CD (2013) * Leksan muistosoitot (2010) * Lasse Hoikka ja Rautukopla (2010) * Toivotuimmat joululaulut (2009) * Kultamaan lauluja (2009) * 30-vuotis juhlalevy (2008) * 40 unohtumatonta laulua (2007) * 40 tuttua & toivotuinta 2 (2007) * Pohjolan yö (2007) * Kaupunki kahden virran (2005) * 40 tuttua & toivotuinta (2004) * Souvarit ja Lasse Hoikka sekä Ilpo Karisen Orkesteri (2004) * 25-vuotis juhlalevy (2004) * Souvarit Tunnelmoiden (2003) * Suosituimmat Souvarit 80-luvulta (2003) * Souvarit ja Lasse Hoikka parhaat 80-luvulta (2003) * 10 uutta & 10 suosituinta (2002) * Amore Mio (2001) * Kuukkelin suosituimmat (2001) * Tunturituuli (2000) * Rakkaus Lappiin - 20-vuotis juhlalevy! (1999) * Tähtiyö ja Kuutamo (1998) * Lapin luonto luo outoa taikaa (1998) * Tukkipojat + 6 lisäkappaletta (1997) * Neljän tuulen tie + 6 lisäkappaletta (1997) * 20 suosikkia - Jätkän oma kulta (1997) * Kultakuume (1996) * Lapin Kaipuu (1995) * Tuntureiden tunnelmaa (1995) * Hallayön kukka (1994) * Sinisenä lintuna haluaisin lentää (1993) * Lapin luonto luo outoa taikaa... (1993) * Parhaat + 6 uutta (1991) * Laulajan tie (1991) * Neljän tuulen tie (1990) * Suosituimmat Souvarit (1990) * Tukkipojat (1990) * Parhaat (1989) * Kultamailla (1988) * Nuoruuden tie (1984) * Jätkän oma kulta (1983) * Kotijärvi (1982) * Lapinkävijän laulut (1980) == Videot == * Kultamaan kulkijat (1998) * Tatsia- karaoke 2007 * Kotikaraoke 20 HITTIÄ ==Lähteet== == Aiheesta muualla == *Souvareiden kotisivut Luokka:Suomalaiset iskelmäyhtyeet Luokka:Suomalaiset tanssiorkesterit
Squarepusher

Squarepusher on brittimuusikko Thomas ”Tom” Jenkinsonin (s. 17. tammikuuta 1975 Chelmsford, Essex, Englanti) taiteilijanimi. Jenkinson luo lähinnä jazzvaikutteilla varustettua drum and bass-, acid house- ja IDM-musiikkia. Vaikka Squarepusher ei ole varsinaisesti lyönyt läpi Ison-Britannian ulkopuolella, hänen kokeileva ja paikoin äänimaailmaltaan brutaali tuotantonsa on nauttinut laajaa kulttisuosiota. Jenkinson aloitti keikkailevana basistina perinteisessä musiikkiyhtyeessä. Hän kertoo aloittaneensa elektronisen musiikin tuottamisen rumpukoneista, joilla hän teki laitteiden äärirajoja tavoittelevia kokeiluja. Jenkinson on toisen tunnetun IDM-artistin, Richard D. Jamesin (Aphex Twin), hyvä ystävä. ==Tuotanto== ===Albumit=== * Alroy Road Tracks [nimellä Duke of Harringay] (1995) - Spymania * Feed Me Weird Things (1996) - Rephlex * Hard Normal Daddy (1997) - Warp * Big Loada (1997) - Warp/Nothing * Burningn'n Tree (1997) - Warp * Music Is Rotted One Note (1998) - Warp/Nothing * Budakhan Mindphone (1999) - Warp/Nothing * Selection Sixteen (1999) - Warp/Nothing * Go Plastic (2001) * Do You Know Squarepusher (2002) - Warp * Ultravisitor (2004) - Warp * Hello Everything (2006) - Warp * Just A Souvenir (2008) - Warp * d'Demonstrator [nimellä Shobaleader One] (2010) - Warp * Ufabulum (2012) - Warp ===EP:t ja single-julkaisut=== * Crot [nimellä Tom Jenkinson] (1994) - Rumble Tum Jum * Stereotype [nimellä Tom Jenkinson] (1994) - Nothings Clear * Conumber (1995) - Spymania * Squarepusher Plays... (1996) - Rephlex * Bubble & Squeak [nimellä Tom Jenkinson] (1996) - Worm Interface * Port Rhombus (1996) - Warp * Vic Acid (1997) - Warp * Maximum Priest (1999) - Warp * My Red Hot Car (2001) - Warp * Untitled (2001) - Warp * Square Window [Ultravisitor Promo] (2004) - Warp * Venus No. 17 (2004) - Warp * Numbers Lucent (2009) - Warp ==Aiheesta muualla== * Viralliset kotisivut Luokka:Brittiläiset elektronisen musiikin artistit Luokka:Vuonna 1975 syntyneet Luokka:Elävät henkilöt
Jari Sinkkonen (rumpali)

Jari-Markus Juhani Sinkkonen (s. 29. elokuuta 1970 Lappeenranta) on Kotiteollisuus-yhtyeen rumpali ja yksi perustajajäsenistä, joka asuu Lappeenrannassa. Hän on entinen tatuointi- ja lävistysyrittäjä. Vuosina 1997–2000 hän vaikutti myös Pronssinen Pokaali -yhtyeessä. Luokka:Kotiteollisuus (yhtye) Luokka:Suomalaiset rockrumpalit Luokka:Vuonna 1970 syntyneet Luokka:Elävät henkilöt
Kuljetusvesikkeli

Kuljetusvesikkelit ovat vesikkeleitä, jotka siirtävät molekyylejä solun sisällä. Ne siirtävät esimerkiksi proteiineja solulimakalvostosta (ER) Golgin laitteeseen. Vesikkelien rakenne koostuu sisällä olevasta rasvahappokaksoiskalvosta sekä proteiinikuoresta. Vesikkeleitä on soluissa erilaisia ja ne eroavat toisistaan erityisesti proteiinikuoren (COP, engl. coat protein) rakenteeltaan. COP-I-vesikkelit vastaavat proteiinien kuljettamisesta takaisinpäin, eli Golgin laitteen ulommista sisternoista sisempiin ja Golgin laitteesta tumaan. Endosytoosiin ja eksosytoosiin osallistuvilla vesikkeleillä on klatriini-proteiinista koostuva kalvo. Vesikkeleitä, jotka kuljettavat proteiineja ER:stä Golgin laitteeseen ja Golgin laitteen läpi, ei tunneta kovin hyvin. Nämä saattavat olla joko COP-II- tai COP-I-vesikkeleitä. On myös jonkin verran näyttöä siitä, että Golgin laitteessa proteiinit eivät ehkä siirry sisternoista toiseen vesikkeleiden avulla vaan proteiinien siirto tapahtuisi sisternoiden kypsymisen kautta. Vesikkeleitä muodostuu soluelimen tai solun rasvahappokaksoiskalvosta siten, että kalvoon kiinnittyy proteiineja, joihin kuoriproteiinit voivat kiinnittyä. Kuoriproteiinit vääntävät kalvoa, jonka reunat liittyvät yhteen ja vesikkeli irtoaa solusta tai soluelimestä. Vesikkelin sulautumiseen (fuusioon) osallistuvat NSF-proteiini, kohdekalvoon kiinnittyvä SNAP-proteiini sekä SNAP- reseptori vesikkelissä (v-SNARE) ja kohdekalvolla (t-SNARE). Sulautumista edeltää SNARE-proteiinien keskinäinen tunnistaminen ja kietoutuminen toistensa ympärille. Tämä neljän proteiinin kompleksi on välttämätön, mutta ei todennäköisesti riittävä edellytys sulautumiselle. Kuljetusvesikkelit aiheuttaisivat kohdekalvon kasvamista, jos ei olisi myös vastakkaista liikennettä, joka kuljettaa rasvahappokaksoiskalvoa poispäin. Tälle on ehdotettu kahta mallia, joita molempia saattaa esiintyä: Toisen mallin mukaan vesikkelit luovuttavat sisältönsä kohde-elimelle ohuen kanavan läpi sulautumatta kohde-elimen kalvoon kokonaan ja irtoavat ehjinä pois. Toisen mallin mukaan kohde-elimestä tapahtuu tyhjien vesikkeleiden siirtoa takaisinpäin. Luokka:Solubiologia
Bologna

Bologna on Bolognan metropolikaupungin pääkaupunki Pohjois-Italiassa Emilia- Romagnan alueella. Kaupungissa on vajaat 400 000 asukasta. == Historia == Bolognan perustivat etruskit nimellä Felsina n. 543 eaa. Boijit valtasivat Felsinan 300-luvulla eaa. ja nimesivät sen Bononiaksi. Seuraavaksi se oli roomalaisten colonia, josta kehittyi keskiajalla yliopistokaupunki. Dante, Kopernikus ja Erasmus Rotterdamilainen opiskelivat siellä, ja Umberto Eco on opettanut siellä. Bolognan yliopisto on maailman vanhin ja se on perustettu 1088.Bologna Journal; Dante’s Alma Mater in Its 900th (Roughly) Year NY Times 1988 Toisen maailmansodan aikana Bologna joutui liittoutuneiden pommituksien alle. Jopa 43% kaupungin rakennuksista tuhoutui sekä kärsi vakavista vahingoista. Kaupungin rautatieasemalla räjähti 2. elokuuta 1980 uusfasistien pommi, joka surmasi 85 henkilöä. == Nähtävyydet == Bolognan kaupunkikuvaa hallitsevat katetut jalkakäytävät, i portici, joita on noin 40 kilometrin verran.A stroll through Bologna and its 40 kilometres of porticos Emilio Romagna Turismo Ne kuuluvat Unescon maailmanperintöluetteloonhttp://whc.unesco.org/document/181034. Rakennukset historiallisessa keskustassa ovat väriltään tiilenpunaisesta keltaiseen. Bolognassa sijaisee kaksi kuuluisaa tornia, Asinellin torni ja Garisendan torni. 48-metrinen Garisendan torni on pystytetty vuonna 1119. Dante Alighieri mainitsee sen Jumalaisessa näytelmässä. Molemmat tornit ovat kaltevia, mutta Garisendan torni on kallistunut jo neljä astetta, minkä vuoksi se on suljettu ja eristetty romahtamisen varalta. == Liikenne == Lähin lentoasema on Bolognan lentoasema noin kuuden kilometrin päässä keskustasta. Lentoasema on yhteydessä päärautatieasemalle people moverin avulla, joka avattiin yleisölle 18. marraskuuta 2020. Bolognan päärautatieasema (Bologna Centrale) on matkustajamääriltään viidenneksi suurin Italiassa. Bolognasta on mahdollista päästä tärkeimpiin kaupunkeihin, kuten Roomaan, Milanoon ja Venetsiaan. == Koulutus == Bolognan yliopisto on vuonna 1088 perustettu ja maansa toiseksi suurin. == Kulttuuri ja urheilu == Tunnetuin bolognalainen ruoka lienee jauhelihakastike il ragù, josta on monia variaatioita, myös nimeltään sellaisia kuten ”bolognese”. Bolognalaiset itse eivät koskaan sekoita jauhelihakastiketta spagettiin vaan tagliatelleen. Oikeaan Bolognan kastikkeeseen ei myöskään käytetä paljoa tomaattia. Keittoaika on pitkä. Koripallon pääsarjassa Serie A:ssa pelaava Virtus Bologna lukeutuu maan huippuseuroihin. Kaupungissa pelaa myös Fortitudo Bologna, joka putosi vuonna 2009 talousvaikeuksien vuoksi kolmanneksi korkeimmalle sarjatasolle. Myös jalkapallo on suosittua Bolognassa. Bologna FC pelaa maan pääsarjassa. Bologna-SanPetronioPiazzaMaggiore1.jpg|Piazza Maggiore ja Palazzo d'Accursio BO-Santostefano.jpg|Basilica di Santo Stefano Madonna di San Luca Panorama.jpg|Santuario della Madonna di San Luca == Lähteet == == Aiheesta muualla == * Luokka:Seulonnan keskeiset artikkelit
Vilho Reima

Vilho Reima (vuoteen 1906 Wilhelm Reiman) (28. lokakuuta 1867 Kymin Korkeakoski – 28. helmikuuta 1948 Helsinki) oli suomalainen kouluneuvos, kansakoulunopettaja ja kansanedustaja. Reima tunnetaan lähinnä siitä että hän toi äitienpäivän vieton Suomeen, mutta Suomen kansan valistajana hän on tehnyt merkittävää työtä. Hän asui myös Tuusulassa ja perusti Tuusulan kansanopiston.Keski-Uusimaa Kotiliesi-lehti kirjoitti Vilho Reimasta vuonna 1927 tammikuun numerossaan ”Vilho Reima 60 vuotta”. Reima osallistui valtiopäiville vuosina 1907–1909 Suomalaisen puolueen edustajana. Reima oli ensin kiertokoulun opettajana. Hän kävi sitten opettajaseminaarin ja valmistui 1890. Hän toimi Kymin Hurukselan kansakoulun ensimmäisenä opettajana. Vuonna 1893 hän siirtyi opettajaksi Helsinkiin. Haluten nostaa vähävaraisten elintasoa Reima perusti kansakouluja Helsingin ympäristöön. Hän oli edistämässä myös Kymenlaakson kansanopiston perustamista. Myös raittiusasia oli hänen sydäntään lähellä. Hän kirjoitti useita raittius- ja kasvatusalan teoksia. Kotikasvatusyhdistyksen toiminnanjohtajana hän kirjoitti kasvatukseen liittyviä kirjoja, joita on painettu 400 000 kappaletta. Pohjois-Amerikan siirtolaiset pyysivät häneltä neuvoja ja ohjausta. Matkallaan Yhdysvalloissa 1910 Reima tutustui sikäläiseen äitienpäivän viettoon. Kymenlaaksolaiset vaikuttajahahmot Reima kirjoitti Kotikasvatusyhdistyksen julkaisemassa Koti- lehdessä yhdysvaltalaisten äitienpäivänvietosta sekä 1912 että 1913 ja suositteli käytäntöä myös Suomeen, mutta idea ei tuolloin vielä saanut kannatusta. Vuonna 1918 Reima otti Koti-lehdessä asian uudestaan esille ja ehdotti äitienpäivän viettämistä 7. heinäkuuta kyseisenä vuonna. Ensimmäistä äitienpäivää vietettiin vain paikoittain maaseudulla, varmuudella Alavieskassa, Harjavallassa ja Urjalassa sekä kolme viikkoa myöhemmin Korpilahdella. Alavieskassa juhlittiin paikallisella kansakoululla 7. heinäkuuta kello 18 vuonna 1918, mistä on kerrottu Alavieska – Kotiseutuni -julkaisussa 1995. Seuraavana vuonna juhlaa vietettiin jo laajemmin. Päiväksi vakiintui toukokuun kolmas sunnuntai, mutta 1927 äitienpäivää siirrettiin viikkoa aikaisemmaksi, koska toukokuun toinen sunnuntai oli opettajien kannalta parempi eikä sijoittunut pahimpaan aikaan keskelle kokeiden arvosteluja ja kevättodistusten kirjoittamista.Lastenhuone Äidille ==Lähteet== * Kymenlaaksolaiset vaikuttajahahmot * Äitienpäivän historiaa ja nykypäivää – Lastenhuone (arkistoitu sivu archive.org) * Äidille * Keski-Uusimaa ===Viitteet=== == Aiheesta muualla == * Luokka:Kansanedustajat Luokka:Suomalaisen puolueen poliitikot Luokka:Uudenmaan vaalipiiri Luokka:Suomalaiset opettajat Luokka:Suomalaiset toimittajat Luokka:Vuonna 1867 syntyneet Luokka:Vuonna 1948 kuolleet
Vitruvius

Marcus Vitruvius Pollio (n. 80/70 eaa. – jälkeen n. 15 eaa.) oli roomalainen arkkitehti, insinööri ja kirjailija. Vitruviuksen arvellaan palvelleen Rooman valtakunnan armeijassa luultavasti tukijansa keisari Augustuksen alaisena. Vitruviuksen rakennustöitä ei ole säilynyt jälkipolville. Ainoa Vitruviuksen kirjoituksissa mainitsema rakennustyö johon hän osallistui, Fanum Fortunaen basilika nykyisessä Fanon kaupungissa, on hävinnyt jäljettömiin. == Teokset == Vitruvius kirjoitti kymmenosaisen arkkitehtuuria käsittelevän teoksen Arkkitehtuurista (De architectura libri decem, n. 25 eaa.). Häntä pidetäänkin usein ensimmäisenä roomalaisena arkkitehtina lähinnä jälkipolville säilyneiden kirjoitustensa takia. Arkkitehtuurista on ainoa antiikin ajalta kokonaisena säilynyt arkkitehtuurijulkaisu. Vitruviuksen määritelmän mukaan arkkitehtuurissa pitää pyrkiä kolmeen päämäärään: venustas, firmitas, utilitas (kauneus, kestävyys, käyttökelpoisuus). Hän kehotti kiinnittämään huomiota huoneiden mittasuhteisiin ja sijaintiin. Teoksella oli suuri merkitys renessanssin arkkitehtuuriteorian muodostumisessa. Hänen oppinsa määräsivät suunnan etenkin yläluokan asuntojen suunnittelulle. Teoksessaan Vitruvius esitti betonin valmistusohjeita. Rooman Pantheon on esimerkki ajan betonirakennustekniikasta, joka jäi unohduksiin sadoiksi vuosiksi.Tekniikan Maailma, s. 84. Vitruviuksen kirjoittamassa betonin reseptissä käytettiin tuliperäistä tuhkaa nykyisin käytetyn kalkkikiven sijaan. Leonardo da Vincin kuuluisa ihmisruumiin mittasuhteita käsittelevä piirros Vitruviuksen mies perustuu Vitruviuksen teokseen Arkkitehtuurista, josta da Vinci on ottanut ihmisen ihannemittasuhteet kyseiseen piirrokseensa. Samaan teokseen perustuu myös monen muun renessanssitaiteilijan ja arkkitehdin esitys aiheesta, tunnetuimpina mainittakoon muun muassa Francesco di Giorgio Martini (1439–1501), Fra Giocondo (1445–1525), Giovanantonio Rusconi (n. 1520–1587) ja Vincenzo Scamozzi (1552–1616). Adolf Zeisingin (1810–1876) kultaisen leikkauksen mukainen mies, Le Corbusier’n (1887–1965) Modulor, Ernst Neufertin (1900–1986) Oktametrijärjestelmä ja Aulis Blomstedtin (1906–1979) Harmonikaalinen tutkielma ovat myös Vitruviuksen miehen perillisiä. == Lähteet == *Tekniikan Maailma: Tieteen maailma, 2009, nro 20. === Viitteet=== == Kirjallisuutta == * == Aiheesta muualla == * De architectura englanniksi ("Ten Books of Architecture") kokotekstiversiona * De architectura latinaksi kokotekstinä * Rakentamisen teoria (Vitruviuksen rakennuksen suunnittelun päämäärät) Luokka:Roomalaiset arkkitehdit Luokka:Roomalaiset kirjailijat Luokka:Seulonnan keskeiset artikkelit
Meri-Pori

Meri-Pori () on alue Porin kaupungin länsiosassa Selkämeren rannikolla. Alueen väestöltään suurimmat kaupunginosat ovat Pihlava, Kyläsaari, Enäjärvi, Kaanaa, Mäntyluoto, Uniluoto ja Reposaari. Meri-Porissa sijaitsee tunnettu Yyterin hiekkaranta, tuulipuistoja sekä Suomen suurin hiilivoimalaitos. Meri-Pori oli pääasiassa pitkään osana entistä Porin maalaiskuntaa. Alue liitettiin Porin kaupunkiin vuonna 1967 (Mäntyluoto ja Reposaari kuuluivat jo sitä ennen kaupunkiin). Meri-Porissa ilmestyy neljä kertaa vuodessa paikallislehti Meriporilainen. == Meri-Porin kaupunginosat == * Enäjärvi * Herrainpäivät * Isokatava () * Kaanaa () * Kaanaankorpi * Karhuluoto () * Kirrinsanta () * Kyläsaari () * Metsämaa * Mäntyluoto () * Pihlava () * Raatimiehenluoto () * Reposaari () * Rieskala () * Tahkoluoto () * Uusiniitty () * Uniluoto * Vähäkatava () * Yyteri == Lähteet == == Aiheesta muualla == Luokka:Pori Luokka:Suuralueet
Klaus Järvinen

Klaus Untamo Järvinen (24. joulukuuta 1936 Pohjois-Pirkkala [nyk. Nokia]Kuka kukin on 2003, s. 322. Helsinki 2002. ISBN 951-1-18086-X – 17. tammikuuta 2020 Helsinki ) oli suomalainen musiikkipedagogi, musiikkineuvos sekä Oulunkylän Pop- & jazz-opiston ja Ogeli Big Bandin perustaja. == Tausta == Järvinen pääsi 11-vuotiaana silloisessa asuinpaikassaan Lappeenrannassa soitto-oppilaaksi paikallisen työväenyhdistyksen soittokuntaan, jota johti Toivo Pyörre. 1950-luvulla hän keikkaili jazz- ja tanssiyhtyeiden jäsenenä muun muassa Pekka Kaarnan yhtyeessä. Muutettuaan Helsinkiin 1960-luvun alussaMattila, Noora: Oikeus soittaa on pitänyt hengissä. Aamulehti 24.12.2016, s. B29. Alma Media Kustannus Oy. Järvinen opiskeli Sibelius-Akatemiassa klarinetinsoittoa ja suoritti yleisen osaston (1965) ja koulumusiikkiosaston (1966) tutkinnot. Hän oli rock- ja jazzmusiikin opetuksen käynnistäjä koulujen musiikinopetuksessa 1960-luvulta alkaen. == Ura == Järvinen perusti vaimonsa Seija Järvisen kanssa vuonna 1972 kevyen musiikin oppilaitoksen, Oulunkylän Pop & Jazzopiston, joka nykyisin tunnetaan nimellä Helsingin Pop & Jazz Konservatorio. Oppilaitos oli Pohjoismaissa alansa ensimmäinen. Järvinen toimi konservatorion rehtorina vuosina 1971–1999. Julkisuudessa Järvinen tuli tunnetuksi erityisesti MTV:n Levyraati-ohjelman pitkäaikaisena vakiojäsenenä 1976–1989. Ohjelman silloinen juontaja Jaakko Jahnukainen kutsui Järvisen mukaan asiantuntijajäseneksi. Järvinen on myöhemmin muistellut saaneensa antamistaan arvioista ajoittain hyvin kiukkuista palautetta muusikoilta ja ohjelman katsojilta, mutta korostanut pystyneensä Levyraadin avulla tähdentämään päättäjille musiikkikoulutuksen merkitystä.Kerttula, Suvi: Virtaa riittää. Ilta-Sanomat, Plus-liite 17.9.2016, s. 10–13. Helsinki: Sanoma Media Finland Oy. Levyraadin jäsenenä Järvinen on muistettu usein melko purevista arvosteluista. Eräässä lähetyksessä Järvinen arvioi Juice Leskisen tekevän hyviä sanoituksia, mutta olevan jokseenkin laulutaidoton. Järvinen ei oman kertomansa mukaan saanut tätä arviotaan Leskiseltä koskaan anteeksi. Toisen kerran Järvinen joutui kesäpaikkakunnallaan Mäntyharjulla pakenemaan nuorisojoukkoa, joka uhkasi antaa hänelle selkäsaunan sen vuoksi, että paikkakunnalta kotoisin olleen Kake Randelinin eräs kappale oli saanut Levyraadissa Järviseltä huonon arvion. ==Perhe== Klaus Järvisellä on yksi tytär. Järvinen avioitui Seija Järvisen (ent. Saarikko) kanssa vuonna 1970. Seija Järvisellä on aikaisemmasta avioliitostaan kaksi tytärtä ja kaksi poikaa. == Palkintoja ja tunnustuksia == * Säveltaiteen valtionpalkinto 1986 * Vuoden uusmaalainen 1986 * Musiikkineuvoksen arvonimi 2000 * Valtion taidepalkinto 2000 == Lähteet == == Aiheesta muualla == * Klaus Järvisen muistokirjoitus Helsingin Sanomissa Luokka:Suomalaiset musiikkipedagogit Luokka:Suomalaiset televisiokasvot Luokka:Vuonna 1936 syntyneet Luokka:Vuonna 2020 kuolleet
Jere Laukkanen

Jere Laukkanen (s. 20. marraskuuta 1963 Helsinki) on suomalainen säveltäjä, sovittaja, kapellimestari, musiikinopettaja ja basisti. Musiikin maisteriksi hän on valmistunut Sibelius-Akatemian Jazzmusiikin osastolta 2005, pääaineenaan jazzsävellys. Aikaisemmin hän on opiskellut Helsingin Pop & Jazz Konservatoriossa muusikoksi pääaineenaan sähköbasso ja myöhemmin myös musiikinopettajaksi. Opettajana Laukkanen on toiminut Helsingin ammattikorkeakoulu Stadiassa ja Pop & Jazz Konservatoriossa. Sävellystä ja orkesterinjohtoa Laukkanen on opiskellut alan eri ammattilaisten kanssa. Hän on tehnyt lukuisia sävellyksiä ja sovituksia erityyppisille kokoonpanoille duosta big bandiin, kuorosta suureen viihdeorkesteriin, tilaajina mm. eri televisiokanavat, Vantaan viihdeorkesteri, UMO Jazz Orchestra, Jyväskylän kamariorkesteri ja Helsingin poliisisoittokunta. Hän on toiminut useiden ryhmittymien, lähinnä big bandien kapellimestarina. Myös ulkomailla esiintymisiä on ollut. Jere Laukkanen Afro-Cuban Jazz Orchestran (per. 1996) säveltäjä, sovittaja ja kapellimestari on Laukkanen itse. Tämän 21-henkisen ammattimuusikoista koostuvan jazz-orkesterin ensiesiintyminen oli marraskuussa 1997 Helsingissä ja konserttiesiintymisiä oli vuosina 1997–2003. Orkesterin ensilevytys Jere Laukkanen’s Finnish Afro-Cuban Jazz Orchestra julkaistiin lokakuussa 2000 maailmanlaajuisesti kansainvälisellä Naxos Jazz -levymerkillä. Luokka:Suomalaiset muusikot Luokka:Vuonna 1963 syntyneet Luokka:Elävät henkilöt
Jakke Leivo

Jakke Leivo on suomalainen basisti ja musiikkipedagogi. Hän on bassonsoitonopetuksen uranuurtaja Suomessa ja toimi bassonsoiton yliopettajana Helsingin Pop & Jazz Konservatoriossa, Sibelius-Akatemian musiikkikasvatuksen osastolla sekä Helsingin ammattikorkeakoulu Stadiassa. Jakke Leivo on soittanut mm. Islanders, Matthews, T.T. Oksala, kokeileva yhtye Taju ja Kaamos -yhtyeissä. Lisäksi hän on uransa aikana säestänyt pidempiaikaisesti monia solisteja mm. Kirkaa ja Hectoria sekä soittanut myös heidän levyillään. == Aiheesta muualla == * Punainen basso Leivon läksiäiset 2012. Metropolia * Kaamos tänään Blues Finland 2011 Luokka:Suomalaiset basistit Luokka:Suomalaiset musiikkipedagogit Luokka:Syntymävuosi puuttuu Luokka:Elävät henkilöt
Abakan

Abakan tarkoittaa seuraavia asioita: * Abakan, kaupunki Hakassiassa * Abakan, joki Hakassiassa * Abakanin selänne, vuoristo Altailla Etelä-Siperiassa. * AN-94, Gennadi Nikonovin suunnittelema rynnäkkökivääri
Altai

Altai tai Altay voi tarkoittaa ainakin seuraavia asioita: * Altai, vuoristo Etelä-Siperian ja Keski-Aasian rajalla * Altain tasavalta, tasavalta Etelä- Siperiassa Venäjän federaatiossa * Altain aluepiiri, aluepiiri Etelä- Siperiassa Venäjän federaatiossa * Altain kieli, turkkilais-tataarilainen kieli * Altai, J. G. Granön kirjoittama matkakirja * Altay, sum Bajan-Ölgiin provinssissa Mongoliassa * Altay, sum Hovdin provinssissa Mongoliassa. * Altay, kaupunki Kiinan Xinjiangissa * Altayn prefektuuri, Kiinan Xinjiangissa
Sierra Nevada

Sierra Nevada on kolmen vuorijonon nimi: *Sierra Nevada Andalusiassa, Espanjassa *Sierra Nevada Meksikossa *Sierra Nevada Kaliforniassa ja Nevadassa, Yhdysvalloissa.
Hero (vuoden 2002 elokuva)

Hero () on kiinalaisen Zhang Yimoun ohjaama wuxia-genreen kuuluva elokuva, joka ilmeistyi vuonna 2002. Se voitti palkintoja useilla elokuvajuhlilla. ==Tarina== Muinaisina aikoina Kiina oli jakautuneena seitsemäksi valtakunnaksi. Pohjoisen provinssin Qinin kuningas pyrkii yhdistämään valtakunnat sotimalla ja on joutunut tämän vuoksi salamurhayrityksen kohteeksi. Eräänä päivänä yksi Qinin maanomistajista ilmestyy palatsiin ja kertoo surmanneensa kuulut salamurhaajat, Lentävän Lumen, Murtuneen Miekan ja Tuulen. Qin haluaa tietää kuinka. Nimettömäksi itseään kutsuva soturi kertoo, kuinka peittosi Tuulen taistelussa ja sotki rakastuneiden Murtuneen Miekan ja Lentävän Lumen elämät juonittelullaan. Kuningas kuitenkin vaistoaa Nimettömän valehtelevan. ==Näyttelijöitä== ==Lähteet== Luokka:Kiinalaiset elokuvat Luokka:Vuoden 2002 elokuvat Luokka:Seikkailuelokuvat Luokka:Wuxiaelokuvat Luokka:Zhang Yimoun ohjaamat elokuvat
Nikeforos Bryennios

Nikeforos Bryennios oli kahden Bysantin valtakunnan sotapäällikön nimi: * Caesar Nikeforos Bryennios nuorempi (1062–1137), Anna Komnenan mies, sotilas ja historioitsija * Nikeforos Bryennios vanhempi, edellisen isoisä tai isä, joka kapinoi keisari Mikael VII:ä vastaan ja tuli Aleksios I Komnenoksen kukistamaksi.